Diari Oficial de la Generalitat Valenciana


Sumari del DOGV 405, del 16-07-1986 (1986/800822)

DECRET 85/1986, de 8 de juliol, del Consell de la Generalitat Valenciana, pel qual es crea la Comissió Coordinadora de publicacions de la Generalitat Valenciana.
-----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/07/08/85/dof/vci/html**

### Dades del document

Número de DOGV
:   405

Data del DOGV
:   16-07-1986

Secció del DOGV
:   DISPOSICIONS GENERALS

Número del document
:   1986/800822


Data del document
:   08-07-1986

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 85/1986, de 8 de juliol, del Consell de la Generalitat Valenciana, pel qual es crea la Comissió Coordinadora de Publicacions de la Generalitat Valenciana.  
L'article onze del Decret del Consell de la Generalitat Valenciana 152/1985, de 4 d'octubre, pel qual fou aprovat el Reglament Orgànic i Funcional de la Presidència (Diari Oficial de la Generalitat Valenciana núm. 297, de 21 d'octubre), integra en el Gabinet del President, a través de la Direcció General de Relacions Informatives i Ciutadanes, el Servei de Publicacions i li encomana la preparació i edició o coordinació de les publicacions de la Generalitat Valenciana, i especialment la preparació i edició del seu Diari oficial.   
Atés que cada Conselleria compta, o pot comptar, amb una unitat administrativa encarregada de les publicacions respectives, cal establir un mitjà de coordinació de l'activitat editorial de la Generalitat; Vistes les prescripcions del Decret susdit, i els articles 22,e) i 31 de la Llei 5/1983, de 30 de desembre, de Govern Valencià, i amb la deliberació prèvia del Consell de la Generalitat Valenciana en sessió del dia 8 de juliol de 1986,   
DECRETE:  
Article primer  
La Comissió Coordinadora de Publicacions de la Generalitat Valenciana, que es considera creada a partir d'aquest Decret, és un òrgan col·legiat interdepartamental, adscrit a la Presidència de la Generalitat i formada pels membres següents:   
-President: el Director del Gabinet del President de la Generalitat.   
-Vice-president: el Director General de Relacions Informatives i Ciutadanes, de la Presidència de la Generalitat.   
-Vocals: el Secretari General de cada Conselleria.   
-Secretari: el Cap del Servei de Publicacions de la Presidència de la Generalitat.   
-La Secretaria Administrativa de la Comissió serà exercida pel Gabinet de Coordinació interdepartamental.   
Article segon  
Són funcions de la Comissió Coordinadora de Publicacions de la Generalitat Valenciana, les següents:   
a) Informar sobre els projectes de normes generals referents a les publicacions de la Generalitat.   
b) Coordinar els programes de publicacions de cada Departament i el pla editorial de la Generalitat, evitant duplicitats injustificades i proposant, si fa al cas, un règim de coedicions, i vetlar per l'execució dels acords.   
c) Proposar criteris generals respecte de qualsevol fase del procés editorial, incloses la distribució i la comercialització de publicacions.   
Article tercer  
La Comissió Coordinadora de Publicacions de la Generalitat Valenciana crearà una Comissió Tècnica Delegada, formada pels Caps de Publicacions de les Conselleries, o les pesones que amb aquest efecte designen els Secretaris Generals respectius, amb les funcions específiques que li siguen assignades per aquella.   
Article quart  
El Servei de Publicacions de la Presidència, dependent del Gabinet del President a través de la Direcció General de Relacions Informatives i Ciutadanes, a més d'exercir les funcions que li assigna l'article onze del Decret 152/1985, de 4 d'octubre, del Consell de la Generalitat Valenciana, prestarà assistència tècnica a la Comissió Coordinadora de Publicacions de la Generalitat Valenciana, vetlarà pel compliment dels seus acords i elaborarà el cens de publicacions de la Generalitat.   
Article cinqué  
En cada Departament, a efectes de coordinació interna, d'elaboració del programa anual de publicacions i d'assessorament del Conseller en matèria d'edicions, hi haurà una Comissió Assessora de Publicacions.   
Article sisé  
A efectes pressupostaris, la Secretaria General de cada Departament, sota la direcció del titular, centralitzarà l'activitat editorial i difusora de la Conselleria a través d'un programa únic denominat «Publicacions».   
Article seté  
Les propostes d'autorització de despesa per a la impressió de publicacions hauran de comptar amb la certificació del Secretari General corresponent, que acredite la inclusió del projecte en el programa de publicacions de la Conselleria.   
Article vuité  
Abans d'imprimir un llibre, els Caps de Publicacions, o les persones que amb aquest efecte designe el Secretari General de cada Conselleria, comunicaran les característiques de l'edició al Servei de Publicacions de la Presidència, a efectes de tramitació del número de l'ISBN (International Standard Book Number) i d'inclusió de l'obra en el ceus de publicacions de la Generalitat.   
Article nové  
Cada Departament es responsabilitzarà de l'enviament dels exemplars exigits per la normativa vigent.   
El President de la Comissió Coordinadora de Publicacions de la Generalitat Valenciana, mitjançant Instrucció, determinarà els enviaments gratuïts mínims que calga efectuar a les Autoritats i Entitats públiques i privades.   
Article deu  
La distribució exterior destinada a la venda en llibreries s'efectuarà coordinadament amb el Servei de Publicacions de la Presidència, el qual vetlarà perquè s'efectuen les liquidacions de la distribuidora en la Tresoreria de la Generalitat Valenciana.   
DISPOSICIO FINAL  
Aquest Decret entrarà en vigor l'endemà de ser publicat al Diari Oficial de la Generalitat Valenciana.   
València, 8 de juliol de 1986.   
El President de la Generalitat,  
JOAN LERMA I BLASCO


Còpia Permalink ELI